# Barri del Guadalhorce

### De Viquipèdia

El Guadalhorce és un grup d'habitatges que conforma un dels barris de Terrassa, situat al districte 3 o del Sud, a l'est de Can Palet. Té una superfície de 0,032 km2 i una població de 1.322 habitants el 2005.

De forma triangular, està limitat al sud per l'avinguda de Santa Eulàlia, a l'est pel carrer del Guadalhorce i a l'oest per l'avinguda de les Glòries Catalanes.

Depèn de la parròquia de Sant Josep, a Can Palet. La festa major és el 29 de juny.

## [edita] Història

El barri del Guadalhorce és un polígon de blocs de pisos que pren aquest nom d'un dels carrers entorn del qual estan situats, dedicat al riu andalús Guadalhorce, en una àrea de la ciutat en què els carrers tenen noms de rius de la península Ibèrica (Duero, Ebre, Guadalquivir, Guadiana, Miño, Ter, Xúquer, etc.).

Els blocs foren construïts al començament de la dècada del 1970 per la promotora municipal VITASA als terrenys de la masia de Can Figueres de la Quadra, avui desapareguda, que depenia de Can Palet de la Quadra.

Obtingut de "http://ca.wikipedia.org../../../b/a/r/Barri_del_Guadalhorce_d8ad.html"

Categoria: Barris de Terrassa

##### Views

- Article
- Discussió
- Revisió actual

##### Cerca